Държавен вестник, бр. 91, 2010 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  91
за извънболнична помощ, включващи опера­
ционна зала и инструментариум за еднодневни 
операции, стаи с легла за неколкочасов престой 
и наблюдение на пациентите след анестезия и 
хирургическа намеса, стая за персонала, склад, 
сервизни помещения. Звеното ползва хирурги­
чен и анестезиологичен персонал от основните 
хирургични отделения/клиники, както и от 
общите обслужващи звена. 
5.3. Операционна зона (сектор, зали, блок): 
5.3.1. Място за провеждане на операции. 
Хирургическите намеси се изпълняват в обосо­
бени територии на лечебните заведения: а) към 
хирургични кабинети на лечебни заведения за из­
вънболнична помощ (амбулаторна операционна/
манипулационна); б) амбулаторна операционна 
зала към приемен кабинет на хирургично отде­
ление/клиника; в) обособен операционен сектор 
със зала за амбулаторна и еднодневна хирургия 
и отделение (стая) за пред- и следоперативен 
престой; г) операционна зона (операционна зала 
или зали, операционен блок). 
5.3.2. Териториално мястото, където се 
извършва хирургическа намеса, трябва да 
позволява безпроблемно транспортиране от 
подготвителна стая/зала към операционна 
зала; от последната – към стая/зала за възста­
новяване от анестезия към клинично звено за 
интензивно лечение или към болнична стая в 
хирургичен стационар. 
5.3.3. Мястото за извършване на хирургическа 
намеса разполага с оборудване, хирургически ин­
струментариум, консумативи, пространствени, 
комуникационни и санитарно-хигиенни условия 
за безпроблемно извършване на операция с 
необходимия обем и сложност. 
5.3.4. Операционната зала се разполага в 
изолирана, но удобна за комуникация терито­
рия на болницата. При наличие на повече от 
едно отделение/клиника с хирургичен пред­
мет на работа се препоръчва формирането на 
операционен блок, концентриращ персонал и 
дейности с еднопосочни изисквания. 
5.3.5. Специализираната болница по лице­
во-челюстна хирургия/хирургичната клиника/
ХО разполага най-малко с две операционни 
зали – за асептични и за септични операции. 
5.3.6. Операционният сектор, зона или блок 
включва: 
5.3.6.1. операционни зали: препоръчително 
е всяка зала да има два входа/изхода, водещи 
към помещение за предоперативна подготов­
ка на болния и помещение за подготовка на 
хирургичния екип; 
5.3.6.2. помещение за подготовка на хи­
рургичния екип, оборудвано с 2 – 3 мивки с 
течаща студена и топла вода 8 до 80 °С (вода 
с кранове, задвижвани с лакът, крак или фо­
токлетка); шапки и маски, огледало; 
5.3.6.3. помещение за предоперативна под­
готовка на болния с излази на инсталации за 
кислород, за сгъстен въздух и за аспирация; 
мобилна лежаща количка; консумативи за 
подготовка на болни (сонди, катетри, венозни 
канюли, тръби за интубация и др.); 
5.3.6.4. помощни помещения: съблекални, 
стая за почивка на операционния персонал, 
стая за писане на оперативни протоколи и други 
документи, складове: за инструменти, консу­
мативи, дезинфектанти, операционно бельо, 
мръсно операционно бельо и др., коридори, 
стая за миене на хирургични инструменти и 
съдове; помещения за стерилизация и за пре­
носима апаратура. 
5.3.7. Операционният блок задължително 
разполага със: 
5.3.7.1. комбинирано осветление в опера­
ционните зали; общото осветление трябва да 
осигурява до 40 % от необходимата осветеност; 
локалното осветление се осигурява от опера­
ционна лампа с най-малко 3 бренера, всеки от 
които с мощност 100 вата; 
5.3.7.2. аварийно резервно осветление (чрез 
бързодействащи моторгенератори или светлинен 
източник с акумулиращи батерии), осигуряващо 
40 % от осветеността при нормални условия; 
5.3.7.3. бактерицидни облъчватели за всяка 
операционна зала: 
5.3.7.3.1. източници на електричество (шуко 
контакти) – 5 до 10 бр. във всяка операционна 
зала; 
5.3.7.3.2. излази за кислород, за сгъстен 
въздух, за двуазотен окис, за аспирация – най-
малко по един за всяка операционна маса; 
5.3.7.3.3. задължително е разполагането на 
климатична инсталация във всяка операционна 
зала; 
5.3.7.3.4. източници за топла и студена вода 
в предоперационното помещение на всяка зала 
с мивки – общо 2 до 4 броя (комплекта); 
5.3.7.3.5. препоръчва се разполагането на 
система за фото- и видеодокументация на из­
вършваните операции, компютър за оформяне 
на документите за извършваните операции. 
5.3.8. В операционната зона трябва да бъде 
разгъната система за вътрешни и външни 
комуникации – както между операционните 
зали, така и с външни звена за диагностика, 
консултации, снабдяване и др. 
5.3.9. Операционният блок ползва централна 
стерилизация, но разполага и с допълнителен 
стерилизатор за малки обеми. 
5.3.10. В операционния блок се спазват 
правилата за асептика и антисептика: 
5.3.10.1. всяка операционна зала текущо се 
почиства, измива и дезинфекцира след всяка 
операция, а веднъж седмично се подлага на 
щателно почистване и дезинфекция; 
5.3.10.2. след извършване на септична опера­
ция операционната зала се подлага на цялостно 
почистване, измиване и дезинфекция, като се 
прекратява ползването є за нови операции до 
завършване на процедурата;